{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":37,"n_cols":6,"rows_kept":37,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o izobrazbi o sigurnom rukovanju i primjeni pesticida"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"KLARA BARIĆ","PRAVILNIK O IZOBRAZBI O SIGURNOM RUKOVANJU I PRIMJENI PESTICIDA","Naziv Pravilnika nije usklađen sa sadržajem teksta. U nazivu pravilnika stoji ... sigurno ...primjena pesticida. To je osobito vidljivo u Prilogu I. Područja izobrazbe uglavnom se usmjerena na toksikološka i ekotoksikološka područja SZB, a ne na primjenu SZB u praksi. Primjena pesticida odvija se u polju, a ne u poljoprivrednoj ljekarni. Naime, održiva primjena se zasniva na determinaciji ekonomski štetnog organizma, donošenju odluke o primjeni na osnovi ekonomskog praga štetnosti, pravilnom odabiru SZB u skladu s namjenom i sl. Prema tome, navedeno se ne može postići u poljoprivrednoj ljekarni koja funkcionira na komercijalnim principima i ne mora nužno nuditi najbolja rješenja za problem u polju a u skladu s održivom uporabom pesticida. Paradoks je da se održiva uporaba pesticida RH prema relevantnoj legislativi zasniva na uvjetima provedbe u maloprodaji (polj. ljekarnama). Više od 80% prometa pesticida se odvija izvan poljoljkarni. \nPrije svega, trebalo je uskladiti ciljeve održive uporabe pesticida, odnosno ciljeva zakonskih i podzakonskih akata i specifičnosti hrvatske poljoprivrede. U izradi pravilnika trebali su sudjelovati eminentni stručnjaci i znanstvenici. Bez ulaženja u detalje specifičnosti hrvatske poljoprivrede (mali posjedi, velike razlike u razini tehničkih, tehnoloških i obrazovnih  kapaciteta poljoprivrednika, velik broj poljoprivrednika, otežan transfer znanja…) kojima Direktiva dopušta prilagodbu na nacionalnoj razini. U području zaštite bilja trebalo je uzeti u obzir „kanale“ distribucije. Naime, u veleprodajnim mjestima distribucije SZB snabdijevaju se i KRAJNJI KORISNICI (profesionalni korisnici) koji nisu članovi kooperacija ili sličnih udruga, koriste znatno više SZB od prometa pesticida jedne polj. ljekarne, a nisu obvezni imati zaposlenu ODGOVORNU OSOBU ili SAVJETNIKA za primjenu SZB. Umjesto u ljekarnama bilo bi bolje da su savjetnici angažirani u polju, na mjestu pravilnog odabira SZB, pravilne primjene i druge koristi za uglavnom neobrazovanog poljoprivrednika (npr. priprema \"papirologije\" za mjere PRR). Također bi omogućavali bolji transfer znanja u praksu. Zamislite da 1000 agronoma koje \"tjerate\" u poljoljekarne usmjerite u polje, krajnjim korisnicima SZB, kolika bi to bila dobrobit za održivu uporabu pesticida i hrvatsku poljoprivredu općenito! SVIMA SU PUNA USTA REFORMI, A KAD TREBA NEŠTO KONKRETNO PODUZETI SKLONIJI STE BIROKRATSKIM RJEŠENJIMA!\n\nGLAVNA PRIMJEDBA NA PRAVILNIK: navodi se  da se Zakonom (čl. 1; stavak 2) u pravni poredak prenosi Direktiva 2009/128….Međutim, prema čl. 5. stavku 2, Direktive vezano uz osposobljavanje (izobrazbu) ... koje su profesionalni korisnici, distributeri i savjetnici stekli bilo u okviru osposobljavanja (izobrazbe, op. autora) ili NA NEKI DRUGI NAČIN. U Zakonu je (svjesno ili nesvjesno) izostavljen ovaj vrlo važan dio iz teksta Direktive. Prema tome, donošenjem Zakona nisu stečeni uvjeti za objavu Pravilnika (kako je navedeno u pozivu e-savjetovanja na temu ovog Pravilnika).\nNaime, trebate uzeti u obzir komentare (u negativnom kontekstu) vezane uz provedbu izobrazbe prema prethodnom Pravilniku. Čitava relevatna struka i znanost države „ismijavali“ su činjenicu da su jednako tretirani obveznici izobrazbe polaznici sa završenom osnovnom školom (prema Prijedlogu novog pravilnika, čak iznimno i bez osnovne škole ako su se do 31. prosinca 2012. zatekli bez završene osnovne škole). Prema tome, bilo je za očekivati da se u novom Pravilniku isprave navedeni propusti, ako je potrebno uz prethodnu izmjenu Zakona. Može se postaviti i USTAVNOST  Pravilnika koja poništava prethodno stečena akademska znanja koja znatno nadilaze uvjete izobrazbe propisane Prijedlogom novog pravilnika. Sva navedena područja izobrazbe neki fakulteti imaju u obveznom nastavnom programu koji desetak i više puta nadilaze Pravilnikom propisanu satnicu izobrazbe."]
[2,"KLARA BARIĆ","OPĆE ODREDBE,\nČlanak 2.","- pojmove treba istaknuti (navodnicima ili kurzivom)\n- stavak 2. Kako ovlašteni predavači mogu biti obveznici izobrazbe. Tko će provoditi izobrazbu za njih."]
[3,"ŽELJKO BJELIŠ","OPĆE ODREDBE,\nModuli (vrste) izobrazbe","S"]
[4,"Jasminka Igrc Barčić","OPĆE ODREDBE,\nČlanak 4.","Trajanje modula je potpuno bezrazložno skraćeno jer se i u 30 sati jedva moglo kvalitetno obraditi sva područja izobrazbe. Smanjenjem satnice kakvoća izobrazbe još će se više narušiti."]
[5,"ŽELJKO BJELIŠ","OPĆE ODREDBE,\nČlanak 4.","Smatram da je fond sati u osnovnoj izobrazbi prevelik, što će utjecati na cijenu izobrazbe za obveznika izobrazbe. Fond od 15 sati u osnovnoj izobrazbi je sasvim dovoljan za svladavanje zadanog programa."]
[6,"Jasminka Igrc Barčić","OPĆE ODREDBE,\nČlanak 5.","U stavku (1) navodi se da pitanja za ispit sastavlja Povjerenstvo iz redova ovlaštenih predavača. U članku 2 stavak (2) navodi se da su obveznici izobrazbe i ovlašteni predavači što znači da će sami za sebe sastavljati ispitna pitanja. Nije li to sukob interesa?\nAko se izobrazba ponavlja svakih 5 godina zašto je u stavku (4) navedeno da se Povjerenstvo imenuje na razdoblje od dvije godine? Čemu tako često mijenjati Povjerenstvo?"]
[7,"ŽELJKO BJELIŠ","OPĆE ODREDBE,\nUvjeti za ovlaštenje provoditelja izobrazbe","Potrebno je navesti da provoditelj izobrazbe mora imati u radnom odnosu najmanje jednog ovlaštenog predavača sa punim radnim vremenom, kao i kod ovlaštenja za ispitne stanice za pregled uređaja."]
[8,"Jasminka Igrc Barčić","OPĆE ODREDBE,\nČlanak 7.","Odredbom da provoditelj izobrazbe mora imati najmanje jednog ovlaštenog predavača u radnom odnosu veliki broj institucija biti će eliminiran, što dovodi do monopola provedbe izobrazbe. Je li to uistinu želimo?\nJe li onaj tko je naveo da treba izraditi skripta za dopunsku nastavu za svaki modul ikada napisao bilo kakvu skriptu? Dopunski modul traje 4 sata nastave plus 2 sata vježbi. Dopunska nastava bi trebalo donijeti samo novosti i koliko će se ona skripata i kakvih pisati?"]
[9,"ŽELJKO BJELIŠ","OPĆE ODREDBE,\nČlanak 8.","Ovim prijedlogom novog Pravilnika se naglasak sa sigurne primjene pesticida prebaciva na nebitne stvari kao što su uvjeti prostora za izvođenje nastave. Smatram da je važnije korisnike pesticida educirati i informirati o sigurnom rukovanju i mogućnostima smanjenja rizika za zdravlje ljudi i životinja, a ne hoće li edukaciju proći u moderno opremljenim prostorijama i imaju li takvi prostori MTU za obrazovanje odraslih, posebno uzimajući u obzir stariju populaciju kojoj je problem doći iz sela u grad radi izobrazbe i polaganja ispita. Bitno je da se zna mjesto i vrijeme provođenja izobrazbe, a je li prostor ovakav ili onakav te ima li MTU za obrazovanje po meni je manje bitno. Najvažnije je da polaznici izobrazbe ostvare i cilj same izobrazbe."]
[10,"ŽELJKO BJELIŠ","OPĆE ODREDBE,\nČlanak 11.","U stavku 2. nije navedena mogućnost ispravka greške koju provoditelj izobrazbe može i nenamjerno učiniti. Smatram da je i takvu mogućnost treba Pravilnikom predvidjeti, kako provoditelj izobrazbe ne bi ostao bez ovlaštenja zbog nenamjerne pogreške  radu."]
[11,"KLARA BARIĆ","OPĆE ODREDBE,\nČlanak 12.","...čijim završetkom se stječe najmanje 300 ECTS bodova. \nKomentar: To su preširoka znanstvena područja, da je dovoljno navesti 300 ECTS. Treba dodati koja za područja izobrazbe.\n\n- ...se ne bavi niti jednom vrstom distribucije pesticida. \nKomentar: Distributer može imati zaposlenu osobu koja se ne bavi distribucijom pesticida. Nije u sukobu interesa ako educira profesionalne korisnike o sigurnom rukovanju SZB. Ovo liči na pogododovanje nekim provoditeljima izobrazbe!"]
[12,"Jasminka Igrc Barčić","OPĆE ODREDBE,\nČlanak 12.","U alineji 8 navodi se da predavač mora svake godine sakupiti najmanje pet bodova, što može biti u redu, no nikako nije u redu ako se boduje prema Prilogu V u kojem je sustav bodovanja pogrešno postavljen i potpuno nedorađen.\nAlineju 9 treba izbaciti - pogrešno, neozbiljno i neodrživo."]
[13,"ŽELJKO BJELIŠ","OPĆE ODREDBE,\nČlanak 12.","Predlažem ograničenje na pet provoditelja izobrazbe po svakom predavaču."]
[14,"ŽELJKO BJELIŠ","OPĆE ODREDBE,\nČlanak 13.","St. 5. promjeniti na pet."]
[15,"KLARA BARIĆ","OPĆE ODREDBE,\nČlanak 14.","- ako održava predavanja u više od tri provoditelja izobrazbe\nKomentar: Čemu ograničenje? Ako je netko dobar predavač i može organizirati svoja predavanja (nema drugi posao kao većina ostalih predavača), zašto ne bi mogao obavljati predavanja kod više provoditelja izobrazbe?\n\nIsti komentar vrijedi i za čl. 13"]
[16,"ŽELJKO BJELIŠ","OPĆE ODREDBE,\nČlanak 15.","U stavku 6. kod oglašavanja putem plakata bi trebalo izbaciti detalje oko rasporeda i satnice, tj. sasvim dovoljno bi bi bilo navesti prvih 7 crtica, a za ostalo navesti link za dodatne informacije."]
[17,"KLARA BARIĆ","OPĆE ODREDBE,\nČlanak 17.","(3) Za izobrazbu u modulu za profesionalne korisnike, kategorija profesionalni korisnici za profesionalnu primjenu se može prijaviti osoba:\n- kao odgovorna osoba ako je završila najmanje : \nKomentar: Za što je odgovorna osoba? Za provedbu poslova profesionalne primjene. Odgovorna osoba je i vlasnik tvrtke koja je registrirala djelatnost profesionalne primjene. Ne mora imati ni osnovnu školu!\n\n(8) Za izobrazbu u modulu za distributere se može prijaviti osoba ako je završila najmanje srednju stručnu spremu u trajanju od najmanje tri godine.\nKomentar: koju srednju stručnu spremu?"]
[18,"ŽELJKO BJELIŠ","OPĆE ODREDBE,\nČlanak 17.","Smatram da bi za prijavu za dopunsku izobrazbu trebalo propisati kao dovoljnu dokumentaciju za prijavu Potvrdu o osnovnoj izobrazbi i kopiju osobne iskaznice, kako bi se smanjio administrativni posao i olakšalo polaznicima dopunske izobrazbe."]
[19,"KLARA BARIĆ","OPĆE ODREDBE,\nČlanak 19. ","(3) Provoditelj izobrazbe koji organizira i provodi izobrazbu će osigurati da u svakoj osnovnoj izobrazbi sudjeluju minimalno tri ovlaštena predavača....\n\nKomentar: nije u skladu s čl. 7 (...mora imati potpisan ugovor... s najmanje šest ovlaštenih predavača...)"]
[20,"Jasminka Igrc Barčić","OPĆE ODREDBE,\nČlanak 20.","Čitav članak 20 - puno previše administracije kako za polaznika tako i za izvoditelja edukacije."]
[21,"KLARA BARIĆ","OPĆE ODREDBE,\nČlanak 21.","(8) Iznimno izobrazba će se priznati za sve module izobrazbe ako je Područja izobrazbe iz Priloga I osoba stekla na drugi način, odnosno tijekom preddiplomskog ili diplomskog studija, što dokazuje izvodom nastavnog programa, ukupnim satima izravne nastave i nazivom predmeta/modula."]
[22,"KLARA BARIĆ","OPĆE ODREDBE,\nČlanak 21.","Zašto se u ovom članku (Priznavanje izobrazbe) ne iskoristi mogućnost \"ispravke\" prethodnog Pravilnika kao iznimka kojih ima i u drugim područjima Pravilnika:\nPrijedlog teksta:\n(8) Iznimno izobrazba će se priznati za sve module izobrazbe ako je Područja izobrazbe iz Priloga I osoba stekla na drugi način, odnosno tijekom preddiplomskog ili diplomskog studija, što dokazuje izvodom nastavnog programa i naziva predmeta/modula.\n\nNavedeno bi bilo u skladu s čl. 5, stavkom 2. Direktive 128/2009!"]
[23,"Jasminka Igrc Barčić","OPĆE ODREDBE,\nČlanak 21.","Stavak (3) profesionalnim korisnicima za profesionalnu primjenu NE MOŽE se priznati izobrazba kao da je završio i ostale kategorije iz modula za profesionalne korisnike jer su potkategorije potpuno drugačije!"]
[24,"KLARA BARIĆ","OPĆE ODREDBE,\nČlanak 23.","(11) Ispit ne smije biti koncipiran tako da sadržava samo odgovore na pitanja a), b) ili c), nego odgovori pod svim abecednim slovima moraju biti raznoliko raspoređeni u ispitu.\nKomentar: Nejasno!\n\n(12) Ovlašteni predavač pregledava ispite samostalno i utvrđuje rezultate, te se potpisuje na svaki ispit koji je pregledao i utvrdio rezultat.\n\nKomentar: Hoće li ocjenjivati i onaj dio pitanja za koja nije kompetentan (nije držao predavanja). Treba jasnije definirati."]
[25,"Jasminka Igrc Barčić","OPĆE ODREDBE,\nČlanak 23.","Stavak (8) ako ispit za profesionalne korisnike mora sadržavati najmanje 30 pitanja, onda ispit za savjetnike mora sadržavati najmanje 50 pitanja. Između tih kategorija velika je razlika. Tko odabire pitanja i određuje udjele po područjima?\nStavak (9) dva su predavača tijekom ispita potpuno nepotrebna, dovoljan je jedan!\nStavak (15) Potpisivanje ovakve izjave suprotno je zdravom razumu, poglavito pisanje toga u pravilniku. Pa zar profesori u školama ili na fakultetima ili prije državne mature potpisuju izjave da prije ispita pitanja nisu dali učenicima odnosno studentima?"]
[26,"ŽELJKO BJELIŠ","OPĆE ODREDBE,\nČlanak 23.","Smatram da su ograničenja u 2. i 9. stavku nepotrebna i stvaraju prevelik trošak za polaznike izobrazbe i provoditelje. Prvi ispitni rok bi se trebao moći održati i posljednjeg dana izobrazbe. Za provođenje ispita dovoljan je jedan ovlašteni predavač kao i u sustavu osnovnoškolskog i srednjoškolskog obrazovanja, a i na fakultetu na ispitu obično je prisutan samo profesor."]
[27,"Jasminka Igrc Barčić","OPĆE ODREDBE,\nČlanak 24. ","Zadnja alineja- da li to znači da pristupnik ispitu mora čekati da se testovi pregledaju, objave rezultati, napiše zapisnik i onda svaki polaznik to potpisati! Ponovno previše administracije!"]
[28,"Jasminka Igrc Barčić","OPĆE ODREDBE,\nČlanak 29.","Stavak (1) suprotan je zdravom razumu, moralu i poštivanju struke. Zar 24 sata izobrazbe znači više od 5 godina fakulteta i stotine sati odslušanih kroz različite module iz fitomedicine. To je ponižavanje struke čega nema niti u jednoj drugoj struci. Osim toga u Direktivi 2009/128/EZ Članku 5 Stavku 2 navedeno je slijedeće: \"......Te svjedodžbe u najmanju ruku predstavljaju dokaz o zadovoljavajućem znanju o predmetima navedenim u Prilogu I., koje su profesionalni korisnici, distributeri i savjetnici stekli bilo u okviru osposobljavanja ILI NA NEKI DRUGI NAČIN. Je li ovo namjerno izostavljeno? Pa zar 5 godina Agronomskog fakulteta nije neki drugi način, a ovlašteni predavač mora imati završen fakultet."]
[29,"KLARA BARIĆ","OPĆE ODREDBE,\nČlanak 36.","- ako je predavanje držao predavač koji nije ovlašten za područje/područja izobrazbe koje je predavao\nKomentar: hoće li obveznik izobrazbe i je li ovlašten za to provjeravati ovlaštenost ili kompetentnost predavača."]
[30,"KLARA BARIĆ","PRIJELAZNE I ZAVRŠNE ODREDBE,\nČlanak 39.","(1) Fizičke osobe koje su osnovnu izobrazbu završile sukladno odredbama Pravilnika o uspostavi akcijskog okvira za postizanje održive uporabe pesticida (»Narodne novine«, br. 142/12), danom stupanja na snagu ovoga Pravilnika smatraju se obveznicima izobrazbe u smislu ovoga Pravilnika.\n\nKomentar: Zašto ne do isteka valjanosti prethodne izobrazbe. Prethodni Pravilnik im je omogućio, što su i platili, valjanost iskaznice na pet godina. Je li cilj kompliciranje?\nIsto vrijedi i za stavak (3)."]
[31,"KLARA BARIĆ","PRILOG I.,\nPodručja izobrazbe","1. Svi mjerodavni zakonski propisi vezano uz pesticide i njihovo korištenje.\nKomentar: Svi mjerodavni...je vrlo širok pojam. Čitava satnica izobrazbe se može utrošiti na ovo Područje. Treba definirati koji su zakonski propisi važni s gledišta održive uporabe pesticida.\n\nOsim područja 4. sva se područja uglavnom odnose na toksikološka i ekotoksikološka svojstva SZB (vidi načelne primjedbe kod naziva Pravilnika).\n\n8. Priprema uređaja za primjenu pesticida, uključujući kalibraciju, kao i za rad uz najmanji mogući rizik za korisnika, ostale osobe, neciljane vrste životinja i bilja, bioraznolikost i za okoliš, uključujući vodne resurse.\n\n 9. Korištenje uređaja za primjenu pesticida i njihovo održavanje, posebne tehnike primjene (npr. prskalice s manjim utroškom škropiva ili mlaznice za smanjenje zanošenja), kao i ciljevi tehničke provjere uređaja za primjenu pesticida koji se koriste i mogućnosti poboljšanja kvalitete primjene. Posebni rizici povezani s korištenjem uređaja za ručnu primjenu pesticida ili leđnih prskalica, te odgovarajuće mjere upravljanja rizikom.\n\nKomentar: Područja 8. i 9. mogu se staviti u izobrazbu tijekom provedbe ispravnosti uređaja za primjenu pesticida. To ionako rade kompetentne osobe za ova područja. To bi ostavilo \"prostor\" zajačanje područja izobrazbe za sigurnu primjenu pesticida koja se temelji na nužnim stručnim znanjima (determinacija ekonomski najvažnijih štetnih organizama, donošenje odluke o primjeni na temelju ekonomskog i ekološkog praga štetnosti, pravilan odabir SZB, kriteriji za pravilan odabir i sl.)."]
[32,"KLARA BARIĆ","PRAVILNIK O IZOBRAZBI O SIGURNOM RUKOVANJU I PRIMJENI PESTICIDA,\nPRILOG II.","Upitnik za ocjenu gotovo jednako zahtijevan kao ispit. Za motivaciju dobivanja kvalitetnih odgovora, anketna pitanja ne trebaju biti zahtjevna i s velikim brojem anketnih pitanja."]
[33,"KLARA BARIĆ","PRILOG V.,\nSustav bodovanja stručnog usavršavanja u postupku ovlašćivanja predavača za izobrazbu iz sigurnog rukovanja i primjene pesticida","Kod predavača se na jednom skupu boduje broj održanih predavanja/prezentacija, kod izlagača broj izloženih radova, a za ostale dane se boduje kao sudionik.\nKomentar: Ovdje je s nerazumijevanjem prikazano sudjelovanje na skupovima. Predavanje i izlaganje je isto. Pretpostavljam da se misli na razliku između usmenog (oralnog) izlaganja i sudjelovanja na skupu samo s posterom.\n\nOPĆENITO: ovaj kriterij ima svrhu eliminacije. Aktivno sudjelovanje na skupu ne ovisi o predavaču nego o organizatoru skupa. Kriterij Studijski boravci, stipendije, razmjene, osobito naglašava tendenciju eliminacije potencijalnih organizatora provedbe izobrazbe."]
[34,"Jasminka Igrc Barčić","PRILOG V.,\nSustav bodovanja stručnog usavršavanja u postupku ovlašćivanja predavača za izobrazbu iz sigurnog rukovanja i primjene pesticida","Cijeli Prilog V potrebno je pažljivo i temeljito doraditi. Nije jasno što je pojedina kategorija (predavanje, izlaganje ????)\nU potpunosti su zaboravljeni znanstveni magisteriji kojih još puno ima i nisu bodovani. Ne može doktorat znanosti nositi 16 bodova, a specijalistički studij 15 bodova. Ima još puno nelogičnosti!"]